אלתא מערכות

אלתא מערכות בע"מ היא חברה בת של התעשייה האווירית לישראל, ואחת החברות המובילות בעולם במערכות אלקטרוניות צבאיות בתחום המכ"ם, התקשורת והלוחמה האלקטרונית. השם אלת"א הוא ראשי תיבות של "אלקטרוניקה תעשייה אווירית". אלתא הוקמה על ידי פלטיאל מקלף בשנת 1967 כחברת-בת של התעשייה האווירית ופעלה בחצר התעשייה האווירית בנמל התעופה בן-גוריון לוד. בשנת 1969 הועברה החברה לאשדוד במסגרת מדיניות ממשלת ישראל בראשות לוי אשכול לפיזור התעשיות ולתמיכה בערי הפיתוח. בשנת 2005 זכתה אלתא מערכות בפרס האיכות הלאומי בתעשייה ובפרס האיכות של איגוד תעשיות האלקטרוניקה והתוכנה. נכון לראשית 2013 זכתה אלתא 13 פעמים בפרס ביטחון ישראל. ב-2011 הסתכמו מכירות אלתא בכמיליארד דולר, כש-85% מהסכום הגיעו מייצוא. הרווח הנקי של החברה עמד בשנה זו על כ-100 מיליון דולר. צבר ההזמנות של החברה בשנה זו עמד על 2.47 מיליארד דולר. נכון לראשית 2013, 90% ממכירות אלתא הן לייצוא. לקוחות החברה פרושים על פני 69 מדינות. שיעור הצמיחה השנתי של אלתא הוא 7%-8% ובעשור שקדם לשנת 2013 היא שילשה את הכנסותיה. בשנת 2019 רכשה אלתא מחברת מלם תים 50% מחברת אלטל. בשנת 2022 פורסם כי קבוצת הבת של אלתא, "אלבטק טכנולוגיות", תקים קמפוס ללוגיסטיקה ולייצור בפארק ההיי-טק ברובע המיוחד (קריית פרס) באשדוד. משרדי אלתא הראשיים ממוקמים באשדוד, מזרחית לרובע ג'. החטיבה כוללת מספר מפעלים: מפעל הנדסה ומערכות תוכנה משגב: עוסק בפיתוח וייצור מערכות לגילוי, התרעה, איכון ועקיבה ליישומי יבשה וים מערכות מוטסות מודיעין תקשוב ול"א מפעל יבשה מפעל סייבר רובוטיקה אלתא מעסיקה מעל 3,800 עובדים (בהם מדענים, מהנדסים, תוכניתנים, הנדסאים וטכנאים). אורן ירוק (EL/M-2080): מכ"ם בקרת אש של מערכת ההגנה נגד טילים "חץ". אורן אדיר (EL/M-2080S): מכ"ם בקרת אש של מערכת ההגנה נגד טילים "חץ 3". מערכת טרה (EL/M-2090) - מערכת המשלבת את מכ"ם האולטרא לזיהוי הראשוני של המטרה והספקטרה, ש"רוכש" את המטרה מה"אולטרא" ומספק נתונים ברזולוציה גבוהה. ר"ז (EL/M-2084): מכ"ם רב-זרועי לאיכון ירי תלול מסלול, ירי ארטילרי, שיגורי רקטות ואיומים אוויריים. משרת בצה"ל במערך ההגנה האווירית ובחיל התותחנים. המכ"ם משמש את מערכת "כיפת ברזל" ליירוט רקטות קצרות טווח. המערכת פותחה ביחד עם רפאל - מערכות לחימה מתקדמות וחברת אמפרסט מערכות. המערכת זכתה לטבילת אש מוצלחת באפריל 2011 ומאז הוכיחה את עצמה מספר רב של פעמים. מנכ"ל חברת אלתא, ניסים הדס, אמר שהמערכת הצליחה מעל למצופה. המכ"ם משמש גם את מערכת "קלע דוד" להגנה אווירית ויירוט רקטות וטילים לטווח בינוני. מכ"ם מתקדם המסוגל לאכן שיגורי רקטות, לסווגם, ולזהות מאין שוגרו והיכן יפגעו. משרת בחיל התותחנים. מכ"ם EL/M-2084 MS-MMR – מערכת גילוי משולבת רב-סנסורית המשלבת את מכ"ם ה-EL/M-2084 וחיישנים מסוגים שונים. מכ"ם בוהה (EL/M-2112) מכ"ם מעיל רוח (EL/M-2133) – מכ"ם הגנה על רכב קרבי משוריין. SeeFar – מכ"ם להתקנה בקטרים, לשם זיהוי מכשולים על המסילה. מערכת סקורפיוס – מערכת ל"א מתקדמת בעלת גרסה יבשתית, ימית ואווירית פנדה / RobDozer‏ (EL/A-6641) – דחפור קטרפילר די-9 רובוטי נשלט מרחוק. נמצא בשירות צה"ל. מכ"ם טכסאר (EL/M-2070): מטעד מכ"ם מפתח סינתטי הפועל בתחום ה־X (חלק מלווין טכסאר). פאלקון - מכ"ם מוטס על גבי מטוס: (EL/W-2075) - הגרסה הראשונה של הפאלקון. מערכת אחת סופקה לצ'ילה על בסיס מטוס בואינג 707. (EL/W-2085) - גרסה מעודכנת יותר של מערכת הפאלקון. נמצאת בשימוש חיל האוויר: מטוס לאיסוף מודיעין אותות המכונה "נחשון שביט", מערכת מוטסת לשליטה והתרעה מוקדמת המכונה "נחשון עיטם" שניהם על בסיס מטוסי גאלפסטרים 5. (EL/W-2090) - הגרסה הכי עדכנית של המערכת. נמצאת בשימוש חיל האוויר ההודי ומותקנת על בסיס איליושין Il-76 ועל מטוס הביון "נחשון אורון" גם הוא מבוסס על מטוסי גאלפסטרים 5. (EL/M-2083) - מכ"ם הנמצא על גבי בלון תצפית ומבוסס על מכ"ם אורן ירוק. טל שמיים - מערכת לגילוי והתרעה מסוג בלון תצפית, הפועלת מאתר ייעודי בצפון ישראל. דגון סטאר (EL/M-2238) אדיר (EL/M-2248) אלפא (EL/M-2258) BlueWhale (‏ELI-3325) - צוללת אוטונומית. קבוצת אלבטק היא חברת בת של אלתא שנמצאת בבעלות משותפת של אלתא ושל חברת אבו יחיאל. הקבוצה הוקמה בשנת 1991 כשותפות בין אלתא לבין חברת טלירן מפתח תקווה. משרדיה נמצאים באשדוד. הקבוצה כוללת את החברות הבאות: אלבטק טכנולוגיות (אשדוד) אליפסה הנדסה (אשדוד) פרטיל טכנולוגיות (אשדוד) יזרעאל תמוז (קיבוץ יזרעאל) אלבטק שדרות מפעל EGC (סין) לפי התוכנית הקיימת, אמורה אלבטק לבנות קמפוס החדש שלה בפארק תעשייתי העתידי במבואות הדרומיות של אשדוד ליד תחנת הרכבת ומרכז המסחרי "ביג". בשנת 2011 הקימה אלתא חברת בת בשם אלתא צפון אמריקה, לשם התרחבות לשווקים בארצות הברית, קנדה ומקסיקו. מטרה נוספת הייתה מיצוי כספי הסיוע מארצות הברית, המשולמים בדולרים, ובחלקם הגדול מיועדים לשימוש בשוק האמריקאי. אחד הפרויקטים הייחודים של אלתא צפון-אמריקה ניתן כמענה לתחרות להקמת גדר חכמה בגבול ארצות הברית–מקסיקו. אלתא צפון-אמריקה הייתה אחת מארבע החברות שנבחרו מתוך 200 מועמדות, להקים מקטעי גבול להדגמת היכולת בשנת 2017. פרויקטים אחרים קשורים להגנה מפני רחפנים, ומערכת ליירוט כטב"מים. בסוף שנת 2018 הציגה אלתא צפון אמריקה רווחיות וצבר הזמנות של 200 מיליון דולרים, שהם 20% ממחזור המכירות של אלתא. בשנים 2011–2012 המנכ"ל הראשון של אלתא צפון אמריקה היה דייב מצ'וגה. בשנת 2013 המנכ"ל היה דניס ג'ורג', כאשר ג'ואל אלון שימש כמנכ"ל צל וחונך למנכ"ל. בשנת 2014 המנכ"ל היה חיים הראל, בשיתוף עם ג'ואל אלון. בשנים 2014–2017 שימש כמנכ"ל אריק וומבל, בשיתוף עם ג'ואל אלון. בשנים 2018–2020 שימש כמנכ"ל גרגורי גודג'ר, תחת פיקוחו של סוואמי אייר, מנכ"ל התעשייה האווירית בצפון אמריקה. בשנת 2020 משמש כמנכ"ל דן ביידר, תחת סוואמי אייר. אתר האינטרנט הרשמי של אלתא מערכות אתר האינטרנט הרשמי של אלתא מערכות (באנגלית) אמיר טייג, ענבל אורפז, עסקי הנשק // סיור בלעדי אצל הבת האליטיסטית של התעשייה האווירית, באתר TheMarker‏, 24 בינואר 2013 אמיר טייג, ענבל אורפז, עסקי הנשק // סיור בלעדי אצל הבת האליטיסטית של התעשייה האווירית, באתר TheMarker‏, 24 בינואר 2013 יוסי הטוני, ‏אלתא רוכשת 50% מ-אלטל מקבוצת מלם תים – ב-42 מיליון שקלים, באתר "אנשים ומחשבים", 31 במרץ 2019; אתר האינטרנט הרשמי של אלטל עופר פטרסבורג, "סלע בינוי" תקים קמפוס ענק לחברת אלבטק, באתר ישראל היום, 5 בינואר 2022 עופר אשטוקר, מנכל אלתא בטקס הנחת אבן הפינה למפעל אלבטק בפארק הייטק אלתא נשארת באשדוד, באתר אשדוד נט, ‏14 במרץ 2021 מערכות מכ"ם חדשות להתראה מוקדמת לטווחים ארוכים, באתר Israel Defense, ‏8 ביוני 2015 דניאלה בוקור ועידן סונסינו, אתר צה"ל, "הצלחתה של 'כיפת ברזל' – גדולה מהמצופה", באתר צה"ל (דרך ארכיון האינטרנט), 11 במרץ 2012. SeeFar - Railway Obstacle Detection & Warning System, באתר אלתא Scorpius באתר התעשייה האווירית לישראל. פנדה RobDozer באתר התעשייה האווירית לישראל. אחרי הפומ"ה והנמר"ה - גם הפנדה מתגייסת לצה"ל, באתר צה"ל, 19 ביוני 2022, מיה צדוק - אתר צה"ל, אחרי הפומ"ה והנמר"ה - גם הפנדה מתגייסת לצה"ל, באתר ערוץ 7, 19 ביוני 2022. תע"א חשפה את הצוללת האוטונומית BlueWhale, באתר TechTime‏, 5 במאי 2023 קבוצת אלבטק, באתר http://elbatech.co.il/group-divisions/ (באנגלית) Elta North America Inc., Dun and Bradstreet אלתא מקימה מפעל לייצור מערכות מכ"ם במרילנד, ארצות הברית, באתר Techtime - חדשות אלקטרוניקה והייטק, ‏2012-05-29 בכירים מזהירים: "הסכם הסיוע עם ארה"ב יוביל לתלות" | בלעדי, באתר גלובס, 1 באפריל 2019 Joel Alon, Hidden Gems in US-Israeli Defense Industrial Cooperation, Defense Update:, ‏2020-05-22 (באנגלית) ג'רוזלם פוסט, ‏חברה ישראלית תייצר את האב טיפוס לחומה בגבול ארה"ב-מקסיקו, באתר מעריב אונליין, 13 בספטמבר 2017 D-Fend Solutions Assures U.S. National Security Against the Increasing Threat of Rogue Drones, finance.yahoo.com (באנגלית) תעשייה אווירית תספק מערכת יירוט כטב"מ למשמר הגבול האמריקני | Israel Defense, באתר www.israeldefense.co.il Colin Campbell, ELTA North America debuts new headquarters in Annapolis Junction, baltimoresun.com (באנגלית) (ארכיון) חגי עמית, הנפקת תעשייה אווירית קרובה מתמיד - ותלויה בין היתר בשחרור הוועד משלטון משפחת כץ, באתר TheMarker‏, 27 במרץ 2018 finanzen net GmbH, US Defense Innovation Unit Selects D-Fend Solutions' Counter Drone System During Black Dart 2019 | Markets Insider, markets.businessinsider.com אמיתי גזית, סוואמי אייר מונה למנכ"ל התעשייה האווירית בצפון אמריקה, באתר כלכליסט, 4 ביוני 2018